pythainlp/thai_wikipedia_clean_20230101 huggingface dataset:
กีฬาเรือแคนูในโอลิมปิกฤดูร้อน 2024 – รอบคัดเลือก
การแข่งขันรอบคัดเลือกสำหรับกีฬาเรือแคนูในโอลิมปิกฤดูร้อน 2024 คณะกรรมการโอลิมปิกสากล และ สหพันธ์เรือแคนูนานาชาติ (ICF) ได้กำหนดระบบการคัดเลือกสำหรับกีฬาเรือแคนูทั้งแบบสลาลอมและแบบสปรินต์ เช่นเดียวกับการแข่งขันครั้งก่อนหน้า จำนวนโควต้าได้รับการกำหนดสำหรับแต่ละรายการโดยสหพันธ์เรือแคนูนานาชาติในเดือนตุลาคม ค.ศ. 2022
กีฬาเรือพายในโอลิมปิกฤดูร้อน 2024
การแข่งขันกีฬาเรือพายในโอลิมปิกฤดูร้อน 2024 ที่กรุงปารีส ประเทศฝรั่งเศส มีกำหนดจะจัดขึ้นตั้งแต่วันที่ 27 กรกฎาคม ถึง 3 สิงหาคม ค.ศ. 2024 ที่สนามกีฬาโอลิมปิกแห่งชาติอิล-เดอ-ฟรองซ์ในแวเรส-ซูร์-มาร์น จำนวนฝีพายที่แข่งขันกันในหมวดหมู่ตามเพศทั้งหมด 14 ประเภทในการแข่งขันครั้งนี้ได้ลดลงจาก 526 เป็น 502 คน โดยมีการกระจายอย่างเท่าเทียมกันระหว่างชายและหญิง แม้จะมีการเปลี่ยนแปลงจำนวนนักกีฬาเล็กน้อย แต่รายการเรือกรรเชียงสำหรับปารีส 2024 ยังคงไม่เปลี่ยนแปลงจากการแข่งขันครั้งก่อนหน้า เนื่องจากการแข่งขันจะมีประเภทชายและหญิงเท่า ๆ กัน โดยมีประเภทละ 7 รายการ
กีฬาเรือพายในโอลิมปิกฤดูร้อน 2024 – รอบคัดเลือก
การแข่งขันรอบคัดเลือกสำหรับกีฬาเรือพายในโอลิมปิกฤดูร้อน 2024 ประมาณสองในสามของโควตาทั้งหมดจะมอบให้แก่คณะกรรมการโอลิมปิกแห่งชาติไม่ใช่สำหรับนักกีฬารายใดรายหนึ่ง ในการแข่งขันเรือพายชิงแชมป์โลก 2023 ซึ่งมีกำหนดจัดขึ้นในวันที่ 3 ถึง 10 กันยายนที่เบลเกรด ประเทศเซอร์เบีย ส่วนที่เหลือของโควต้าทั้งหมดจะมอบให้กับนักกีฬาที่มีสิทธิ์ในการคัดเลือกแต่ละทวีปทั้งสี่ การแข่งเรือในเอเชียและโอเชียเนีย อเมริกา แอฟริกา และยุโรป และในการแข่งเรือรอบคัดเลือกโอลิมปิกรอบสุดท้ายที่ ลูเซิร์น ประเทศสวิตเซอร์แลนด์
กีฬาจักรยานในโอลิมปิกฤดูร้อน 2024
การแข่งขันกีฬาจักรยานในโอลิมปิกฤดูร้อน 2024 ที่กรุงปารีส ประเทศฝรั่งเศส มีกำหนดจัดแข่งขันในสนามที่แตกต่างกัน 4 แห่ง ได้แก่ (ปองต์ เดียน่า สำหรับการแข่งขันประเภทถนนและการแข่งขันไทม์ไทรอัล สนามแข่งแซงต์-เควนแตง-อ็อง-อีเวอลีน สำหรับจักรยานลู่และการแข่งบีเอ็มเอ็กซ์ เนินเขาเอลังกูร์ สำหรับจักรยานเสือภูเขา และปลัสเดอลากงกอร์ด สำหรับบีเอ็มเอ็กซ์ฟรีสไตล์) ตั้งแต่วันที่ 27 กรกฎาคมถึง 11 สิงหาคม ค.ศ. 2024 มีทั้งหมด 22 รายการใน 5 สาขากีฬา
กบต้ม
กีฬามวยปล้ำในโอลิมปิกฤดูร้อน 2024
การแข่งขันกีฬามวยปล้ำในโอลิมปิกฤดูร้อน 2024 ที่กรุงปารีส ประเทศฝรั่งเศส มีกำหนดจัดขึ้นตั้งแต่วันที่ 5 ถึง 11 สิงหาคม ค.ศ. 2024 ที่ กรองด์ปาเลส์เอเฟแมร์ใ ช็องเดอมาร์ส นักมวยปล้ำ 288 คน คาดว่าจะเข้าร่วมแข่งขันกันในรุ่นน้ำหนักที่แตกต่างกัน 18 ประเภทในการแข่งขันเหล่านี้ ประเภทชายจะแข่งขันกันเองทั้งในรายการฟรีสไตล์ และ เกรโก-โรมัน ในขณะที่ผู้หญิงจะเข้าร่วมแข่งขันในรายการฟรีสไตล์เท่านั้น โดยมีการมอบรางวัลทั้งหมด 18 เหรียญทอง กีฬามวยปล้ำมีการแข่งขันใน กีฬาโอลิมปิกฤดูร้อนสมัยใหม่ทุกครั้ง ยกเว้นการแข่งขันที่ปารีส 1900
อักษรของภาษาทาจิก
กีฬามวยปล้ำในโอลิมปิกฤดูร้อน 2024 – รอบคัดเลือก
การแข่งขันรอบคัดเลือกสำหรับ กีฬามวยปล้ำในโอลิมปิกฤดูร้อน 2024 การแข่งขันเหล่านี้ประกอบด้วยนักมวยปล้ำทั้งหมด 288 คนที่มาจากประเทศต่าง ๆ แต่ละประเทศสามารถเข้าร่วมได้สูงสุด 18 คน (หนึ่งคนต่อรุ่นน้ำหนัก)
ในฐานะประเทศเจ้าภาพ ฝรั่งเศสได้โควต้า 2 ตำแหน่งใน 3 ประเภทที่แตกต่างกัน โควตาจะถูกจัดสรรให้กับคณะกรรมการโอลิมปิกอห่งชาติที่เกี่ยวข้อง และไม่จำเป็นต้องเป็นของนักมวยปล้ำในการแข่งขันรอบคัดเลือก
ดนตรีเกาหลีใต้ใน พ.ศ. 2565
บทความต่อไปนี้คือรายการเหตุการณ์และการวางจำหน่ายที่เกิดขึ้น หรือที่คาดว่าจะเกิดขึ้นในปี ค.ศ. 2022 ในวงการดนตรีของประเทศเกาหลีใต้
Got the Beat
ฟุตซอลไทยลีก ฤดูกาล 2565–2566
ช็อกโกแลตมารยาท
ช็อกโกแลตมารยาท หรือ กิริโจโกะ  เป็นช็อกโกแลตที่ผู้หญิงมอบให้ผู้ชายในวันวาเลนไทน์ในประเทศญี่ปุ่นในฐานะของขวัญตามธรรมเนียม ช็อกโกแลตมารยาทมีความแตกต่างจากช็อกโกแลตใจจริงหรือ"ฮนเมโจโกะ"ซึ่งมอบให้กันระหว่างคู่รัก เพราะช็อกโกแลตมารยาทเป็นช็อกโกแลตที่ผู้หญิงมอบให้เพื่อนร่วมงาน เจ้านาย หรือคนรู้จักที่เป็นผู้ชายเพื่อแสดงความขอบคุณและความเคารพ ผู้ชายมักตอบแทนด้วยการให้ของขวัญแก่ผู้หญิงในวันไวต์เดย์ในวันที่ 14 มีนาคม
ในวันวาเลนไทน์ของประเทศญี่ปุ่น ช็อกโกแลตมารยาทเป็นช็อกโกแลตราคาไม่แพงที่ผู้หญิงมอบให้กับเพื่อนร่วมงานและเพื่อนที่เป็นผู้ชายเพื่อแสดงความขอบคุณและความเคารพ ตรงข้ามกับช็อกโกแลตใจจริงหรือ"ฮนเมโจโกะ"ที่เป็นช็อกโกแลตที่มอบให้ระหว่างคู่รัก แม้ว่าประเทศญี่ปุ่นมีวัฒนธรรมการให้ของขวัญที่โดดเด่น แต่ต้นกำเนิดของการให้ช็อกโกแลตในวันวาเลนไทน์นั้นไม่ชัดเจน คำอธิบายที่ได้รับความนิยมอย่างหนึ่งคือความนิยมดังกล่าวเริ่มต้นโดยเด็กผู้หญิงในโรงเรียนมัธยมต้นซึ่งให้ช็อกโกแลตทำมือกับเด็กผู้ชายเพื่อดูว่าพวกเขาจะตอบรับความรักหรือไม่ และต่อมาก็กลายเป็นเรื่องเชิงพาณิชย์ในช่วงกลางทศวรรษ 1950 โดยมีการขายช็อกโกแลตในวันวาเลนไทน์ครั้งแรกในปี ค.ศ. 1958 ที่ร้านแมรีช็อกโกแลต
ฮารูมิจิ ยามาดะจากมหาวิทยาลัยโตเกียวเคไซกล่าวว่าการให้ช็อกโกแลตเกิดขึ้นเพราะการที่ผู้หญิงแสดงความรักต่อผู้ชายถือเป็นเรื่องน่าอาย ร้านขนมหวานจึงใช้ช็อกโกแลตเป็นช่องทางให้พวกเขาแสดงความรักต่อกัน ต่อมาเมื่อสถานภาพทางสังคมของผู้หญิงดีขึ้น วันวาเลนไทน์ก็ถือเป็นวันที่ผู้หญิงให้ช็อกโกแลตแก่ผู้ชาย วัฒนธรรมการให้ช็อกโกแลตมารยาทจึงปรากฏขึ้นมา ซาจิโกะ โฮริงูจิจากมหาวิทยาเทมเปิล วิทยาเขตญี่ปุ่น กล่าวว่าประเพณีช็อกโกแลตมารยาทเกิดขึ้นครั้งแรกในทศวรรษ 1980 ซึ่งผู้หญิงวัยทำงานมีหน้าที่ต้องมอบช็อกโกแลตให้กับเพื่อนร่วมงานและเจ้านาย เนื่องจากทั้งวัฒนธรรมองค์กรและวัฒนธรรมการให้ของขวัญของญี่ปุ่นทำให้การแลกเปลี่ยนเช่นนี้เป็นเรื่องที่เหมาะสม
ร้านขนมช็อกโกแลตของญี่ปุ่นสร้างรายได้ถึงร้อยละ 70 ของธุรกิจจากวันวาเลนไทน์ทุกปี สมาคมช็อกโกแลตและโกโก้แห่งประเทศญี่ปุ่นรายงานว่า ในปี ค.ศ. 2005 มีการใช้จ่ายของช็อกโกแลตวาเลนไทน์ประมาณ 400,000,000 ดอลลาร์สหรัฐ (เทียบเท่ากับ 554,983,813 ดอลลาร์สหรัฐในปี ค.ศ. 2021) โดยเฉลี่ยแล้วผู้หญิงใช้จ่ายไป 36 ดอลลาร์สหรัฐ (เทียบเท่ากับ 47.05 ดอลลาร์สหรัฐในปี ค.ศ. 2021) ไปกับช็อกโกแลตมารยาทในปี ค.ศ. 2007 และลดลงเหลือ 1,033 เยนในปี ค.ศ. 2019
ธรรมเนียมการให้ช็อกโกแลตมารยาทกำลังสูญเสียความนิยมในประเทศญี่ปุ่นตั้งแต่ช่วงปลายทศวรรษ 2010 และถูกวิพากษ์วิจารณ์ว่าเป็นการกดดันให้ผู้หญิงซื้อช็อกโกแลตให้เพื่อนร่วมงานเพื่อหลีกเลี่ยงการทำให้ไม่พอใจ บริษัทบางแห่งได้สั่งห้ามการปฏิบัติดังกล่าว โดยอ้างว่าเป็นการล่วงละเมิดทางอำนาจ ผู้หญิงเลือกที่จะมอบช็อกโกแลตมิตรภาพ  ให้กับเพื่อนแทน การสำรวจในปี ค.ศ. 2017 โดยบริษัท 3M แสดงให้เห็นว่าผู้หญิงเพียงร้อยละ 40 ที่ทำแบบสำรวจวางแผนที่จะให้ช็อกโกแลตแก่เพื่อนร่วมงานผู้ชาย เทียบกับค่าร้อยละ 80 ในการสำรวจในปี ค.ศ. 2007 ที่จัดทำโดยบริษัทอื่น ในปี ค.ศ. 2018 บริษัทโกไดวา ช็อกโกแลตเทียร์ ยังวิพากษ์วิจารณ์การให้ช็อกโกแลตมารยาทด้วยโฆษณาเต็มหน้า เรียกร้องให้สถานที่ทำงานสั่งห้ามโดยสิ้นเชิง แม้ว่านักวิจารณ์บางคนจะกล่าวหาว่าพวกเขาทำการตลาดแบบซ่อนเร้นก็ตาม
ช็อกโกแลตใจจริง.
ช็อกโกแลตใจจริง หรือ ฮนเมโจโกะ  ในประเทศญี่ปุ่น เป็นช็อกโกแลตที่ผู้หญิงมอบให้ผู้ชายที่ผู้หญิงมีความรู้สึกโรแมนติกด้วยในวันวาเลนไทน์ มักจะให้แก่สามี แฟน หรือคนรัก ช็อกโกแลตใจจริงมักจะมีคุณภาพสูงและมีราคาแพงกว่าช็อกโกแลตมารยาทซึ่งมอบให้เพื่อนร่วมงานชายหรือผู้ชายคนอื่นที่ผู้หญิงไม่มีความรู้สึกโรแมนติกด้วย
ช็อกโกแลตใจจริงทำมือก็เป็นที่นิยม
โดยทั่วไปจะมีการตอบแทนในวันไวต์เดย์ซึ่งเฉลิมฉลองในวันที่ 14 มีนาคม โดยผู้ชายซื้อขนมและของขวัญให้ผู้หญิง
กีฬาจักรยานในโอลิมปิกฤดูร้อน 2024 – รอบคัดเลือก
การแข่งขันรอบคัดเลือกสำหรับกีฬาจักรยานในโอลิมปิกฤดูร้อน 2024 เป็นการแข่งขันที่จัดขึ้นเพื่อคัดเลือกนักกีฬาจักรยานทั้งหมด 514 คนโดยแบ่งชายและหญิงเท่า ๆ กัน จะแข่งขันในรายการชิงเหรียญรางวัล 22 รายการใน 5 สาขากีฬา (ถนน ลู่ จักรยานเสือภูเขา บีเอ็เอ็กซ์เรซซิ่ง และ บีเอ็มเอ็กซ์ฟรีสไตล์)
ตารางต่อไปนี้แสดงเส้นเวลาของการแข่งขันรอบคัดเลือกสำหรับกีฬาจักรยานในโอลิมปิกฤดูร้อน 2024
ราชันผู้งดงาม
"ราชันผู้งดงาม"  เป็นซีรีส์โทรทัศน์เกาหลีใต้ในปี ค.ศ. 2021 ที่นำแสดงโดย Park Eun-bin, Rowoon, Nam Yoon-su, Choi Byung-chan, Bae Yoon-kyung และ Jung Chae-yeon โดยเค้าโครงมาจากการ์ตูนเกาหลีเรื่อง manhwa "Yeonmo" ของ Lee So-young ออกอากาศตั้งแต่วันที่ 11 ตุลาคม ถึง 14 ธันวาคม ค.ศ. 2021 ทุกวันจันทร์และวันอังคาร เวลา 21:30 น. (เวลามาตรฐานเกาหลี) ทางเคบีเอส มีทั้งหมด 20 ตอน และเปิดตัวทั่วโลกทางเน็ตฟลิกซ์ในวันเดียวกัน
"ราชันผู้งดงาม"เป็นซีรีส์โทรทัศน์เกาหลีใต้เรื่องแรกที่ได้รับรางวัล International Emmy Award
ดนตรีประกอบ.
พาร์ต 1
พาร์ต 2
พาร์ต 3
พาร์ต 4
พาร์ต 5
พาร์ต 6
พาร์ต 7
ไข่ตุ๋นเกาหลี
ไข่ตุ๋นเกาหลี หรือ คเยรันจิม  หรือ ดัลกยอลจิม  คือ"จิม" หรืออาหารจานนึ่งของเกาหลีชนิดหนึ่ง เป็น"บันชัน" (เครื่องเคียง) ลักษณะคล้ายคัสตาร์ดในหม้อนึ่ง มักปรุงรสด้วย"แซอูจ็อด" (กุ้งเค็ม) หรือ"มย็องนันจ็อด" (ไข่ปลาพอลลอคเค็ม) และโรยหน้าด้วยต้นหอมและเมล็ดงาคั่ว ไข่ตุ๋นเกาหลีที่ดีต้องเบาและนุ่ม
การเตรียมและประเภท.
มีหลายวิธีในการปรุงไข่ตุ๋นเกาหลี สามารถใช้วิธีนึ่ง ต้มสองชั้น หรือต้มในหม้อที่ตั้งบนเตาโดยใช้ความร้อนต่ำมาก บางคนนำชามเข้าเตาไมโครเวฟเพื่อให้สุกเร็วขึ้น
ไข่จะถูกกรองและตีเข้ากับน้ำจนส่วนผสมเข้ากันเป็นเนื้อครีม บางครั้งใช้น้ำซุป สาหร่ายทะเลและ/หรือน้ำซุปปลาแอนโชวีแทนน้ำเพื่อให้ได้รสชาติที่เข้มข้นขึ้น ส่วนผสมที่เลือกใส่ ได้แก่ เห็ด ถั่วลันเตา หัวหอม ซูกินีเกาหลี แคร์รอท และผักอื่น ๆ จากนั้นปรุงรสด้วย"แซอูจ็อด" (กุ้งเค็ม) "มย็องนันจ็อด" (ไข่ปลาพอลลอคเค็ม) หรือเกลือ และพริกไทยดำบดก็ได้ ก่อนเสิร์ฟจะโรยหน้าด้วยต้นหอมหรือตั้งโอ๋สับ "โคชุดการู" (พริกป่น) หรือ "ซิลโกชู" (พริกแดงแห้งขูดฝอย) และเมล็ดงาคั่ว
แบ่งแยกและปกครอง
เพื่อลูกจ๋า ปะป๋าขอลุย
เพื่อลูกจ๋า ปะป๋าขอลุย  เป็นซีรีส์ไลต์โนเวลญี่ปุ่น เขียนโดย Chirolu เริ่มแรกวาดภาพประกอบโดยทรัฟเฟิล และเปลี่ยนผู้วาดภาพประกอบเป็นเคตั้งแต่เล่ม 2 เป็นต้นไป เดิมเริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรในเดือนสิงหาคม พ.ศ. 2557 ภายหลังได้รับลิขสิทธิ์ตีพิมพ์โดยสำนักพิมพ์ฮอบบีเจแปน ตีพิมพ์เป็นหนังสือไลต์โนเวลในเครือเอชเจโนเวลส์ตั้งแต่เดือนกุมภาพันธ์ พ.ศ. 2558 วางจำหน่ายทั้งหมด 9 เล่ม ไลต์โนเวลมีลิขสิทธิ์ในประเทศไทยโดยสำนักพิมพ์เดกซ์เพรส
มังงะดัดแปลงวาดภาพโดยโฮตะ เผยแพร่ออนไลน์ทางเว็บไซต์คอมิกวอร์กเกอร์ของสำนักพิมพ์คาโดกาวะโชเต็งตั้งแต่เดือนกรกฎาคม พ.ศ. 2559 และรวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 6 มังงะมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะดัดแปลง ผลิตโดยสตูดิโอมาโฮฟิล์มออกอากาศตั้งแต่เดือนกรกฎาคมถึงกันยายน พ.ศ. 2562
Apygophora
ในอดีต Apygophora ได้รับการพิจารณาว่าเป็นอันดับของเพรียง งานวิจัยที่ตีพิมพ์ในปี ค.ศ. 2021 โดยชานและคณะ ส่งผลให้อันดับ Apygophora และ Pygophora ถูกจำแนกเป็นวงศ์ภายใต้อันดับ Lithoglyptida
Acrothoracica
Acrothoracica เป็นอินฟราคลาสของเพรียง
อะโครโธราซิแคนแต่ละตัวจะเป็นเพศชายหรือเพศหญิงก็ได้ บางครั้งจะพบตัวผู้แคระติดอยู่ที่ผิวหนังหรือผนังโพรงของตัวเมีย ตัวอ่อนที่กำลังพัฒนาอาจไม่มีระยะที่ฟักออกจากไข่ แต่จะมีระยะไซพริดเสมอ มีฟันไคทินซึ่งใช้หลังจากตัวอ่อนเกาะตัวแล้วเพื่อขูดพื้นผิวและเริ่มขุดโพรง
สายพันธ์ที่รู้จักประกอบด้วย 2 อันดับ 3 วงศ์ 11 สกุล และ 63 สปีชีส์ และสปีชีส์อื่น ๆ อีกมากมายที่ยังรอระบุ
โซนิ
โซนิ  มักเติมคำสุภาพ "โอะ-" ไว้ด้านหน้าเป็น "โอโซนิ" เป็นซุปของญี่ปุ่นใส่"โมจิ" อาหารชนิดนี้มีการเกี่ยวข้องอย่างยิ่งกับตรุษญี่ปุ่นและอาหารตามธรรมเนียม"โอเซจิ" การเตรียมโซนิมีความแตกต่างกันไปตามแต่ละบ้านและแต่ละภูมิภาค
โซนิ เขียนเป็นภาษาญี่ปุ่นโดยใช้ตัวอักษร"คันจิ"สองตัว อักษรตัวแรก มีความหมายว่า "สารพัด" หรือ "ผสม" อักษรตัวที่สอง แปลว่า " เคี่ยว" หรือ "ต้ม" จึงสันนิษฐานว่าคำนี้มาจากการที่โซนิประกอบด้วยอาหารสารพัด (เช่น โมจิ ผัก และ อาหารทะเล) ต้มด้วยกัน ก่อนหน้านี้ ในสังคมซามูไรจะเรียกอาหารนี้ว่า "烹雑" (โฮโซ; Hōzō) โดย เป็นคำโบราณที่แปลว่า "เคี่ยว" หรือ "ต้ม"
ว่ากันว่า"โซนิ"มีพื้นฐานมาจากอาหารในสังคมซามูไร เชื่อกันว่าเป็นอาหารที่ปรุงในสนามรบ ต้มรวม"โมจิ" ผัก และ อาหารแห้ง รวมถึงส่วนผสมอื่น ๆ ด้วยกัน เป็นที่เชื่อกันโดยทั่วไปว่าอาหารต้นตำรับนี้ซึ่งในตอนแรกมีเฉพาะในหมู่ซามูไรเท่านั้น ได้กลายเป็นอาหารหลักของคนทั่วไปในที่สุด โซนิถูกเสิร์ฟครั้งแรกโดยเป็นส่วนหนึ่งของอาหารค่ำแบบฟูลคอร์ส ("ฮนเซ็น เรียวริ") จึงถือกันว่าเป็นอาหารที่สำคัญอย่างยิ่งสำหรับซามูไร
ประเพณีการรับประทาน"โซนิ"ในวันปีใหม่มีขึ้นตั้งแต่ช่วงปลายยุคมูโรมาจิ (ค.ศ. 1336–1573) อาหารนี้ใช้ถวายแด่เทพเจ้าในพิธีวันสิ้นปี
น้ำสต็อก.
โซนิมีความหลากหลายตามภูมิภาคต่าง ๆ ในประเทศญี่ปุ่น ในหลายภูมิภาครวมถึงภูมิภาคคันโต โซนิประกอบด้วยซุปใสที่เรียกว่า "ซูมาชิจิรุ" ซึ่งปรุงรสด้วย"ดาชิ" น้ำสต็อกที่ทำจากปลาโอแถบแห้งและ/หรือสาหร่ายคมบุและซอสถั่วเหลือง ในภูมิภาคคันไซและชิโกกุตะวันออก โซนิทำจากน้ำสต็อกของมิโซะขาว ส่วนโซนิในบางส่วนของจังหวัดฟูกูอิทำจากน้ำสต็อกของมิโซะแดง ในภูมิภาคทตโตริ-อิซูโมะ มีการใช้ซุปถั่วแดงหลายชนิดสำหรับทำโซนิ
โมจิ.
การเตรียม"โมจิ" สำหรับทำโซนินั้นแตกต่างกันไปตามภูมิภาค ในภูมิภาคคันโตและภูมิภาคโทโฮคุ "โมจิ"จะถูกหั่นเป็นสี่เหลี่ยมแล้วย่างก่อนใส่น้ำสต็อก ในภูมิภาคคันไซและภูมิภาคชูโงกุ นิยมโมจิทรงกลมต้มสุก ในภูมิภาคคิวชู ส่วนใหญ่นิยมโมจิทรงกลม แต่การย่าง-ต้มมีความแตกต่างไปตามพื้นที่ ในบางพื้นที่ใช้เผือกหรือ เต้าหู้แทนโมจิ โซนิชนิดนี้พบได้ในบางเกาะหรือในพื้นที่ภูเขาที่ปลูกข้าวได้ไม่มากนัก
ส่วนประกอบเพิ่มเติม.
ส่วนประกอบทั่วไปที่เพิ่มในซุปทั่วไป ได้แก่ เนื้อไก่ เนื้อปลา ลูกชิ้น; ผักใบ เช่น "โคมัตสึนะ"หรือผักโขม; "มิตสึบะ" (สมุนไพรญี่ปุ่นที่คล้ายกับพาร์สลีย์) ; "คามาโบโกะ" เช่น "นารูโตะ" และแครอทขูดเพื่อใช้แต่งสี และเกล็ดของเปลือกส้ม"ยูซุ"เพื่อให้มีกลิ่นหอมส้ม มักจะมีการเพิ่มอาหารพิเศษประจำภูมิภาค บางครั้งมีการโรยพริกป่นเจ็ดรส ("ชิจิมิ")
Scalpellomorpha
Scalpellomorpha เป็นอันดับของเพรียงลูกโอ๊กในชั้น Thecostraca มีประมาณ 11 วงศ์ใน 3 วงศ์ใหญ่ และมากกว่า 450 สปีชีส์ที่อธิบายไว้ใน Scalpellomorpha
นกกินปลีหางยาวคอดำ  เป็นชนิดของนกในวงศ์ Nectariniidae พบในอนุทวีปอินเดียและเอเชียตะวันออกเฉียงใต้ ในบริเวณทั่วบังกลาเทศ, ภูฏาน, กัมพูชา, จีน, อินเดีย, ลาว, มาเลเซีย, พม่า, เนปาล, ไทย และเวียดนาม มีที่อยู่อาศัยตามธรรมชาติอยู่ในป่าใบกว้างชื้นในเขตร้อนและกึ่งเขตร้อน และป่าดิบเขาชื้นในกึ่งเขตร้อนหรือเขตร้อน
Lithoglyptidae
Lithoglyptidae เป็นวงศ์ของเพรียงที่อยู่ในอันดับ Lithoglyptida มีประมาณ 7 สกุลและมากกว่า 40 สปีชีส์
สกุล.
สกุลที่อยู่ในวงศ์ Lithoglyptidae มีดังนี้
Pyrgomatidae
Pyrgomatidae เป็นวงศ์ของเพรียงที่อยู่ในอันดับ Balanomorpha.
สกุลที่อยู่ในวงศ์ Pyrgomatidae มีดังนี้
Arossia
Arossia เป็นสกุลของเพรียงที่อยู่ในวงศ์ Balanidae
สปีชีส์ในสกุลนี้พบในอเมริกาเหนือและอเมริกากลาง
สปีชีส์ในสกุลนี้ ได้แก่:
Migadopiella
Migadopiella เป็นสกุลของด้วงที่อยู่ในวงศ์ Carabidae
สปีชีส์ในสกุลนี้พบในออสเตรเลียตอนใต้
Wittmerius
Wittmerius เป็นสกุลของด้วงที่อยู่ในวงศ์ Curculionidae
สปีชีส์ในสกุลนี้พบในอเมริกาใต้ตอนใต้
แขวงคิตะ (โอซากะ)
Anastatus
Anastatus เป็นปรสิตสกุลใหญ่ของต่อที่อยู่ในวงศ์ Eupelmidae
สปีชีส์ในสกุลนี้พบการกระจายทั่วโลก
Arzonella
Proaphelinoides เป็นสกุลของต่อที่อยู่ในวงศ์ Encyrtidae มีเพียงสปีชีสืเดียวคือ Arzonella curiosa.
Proaphelinoides
Proaphelinoides เป็นสกุลของต่อที่อยู่ในวงศ์ Aphelinidae
สปีชีส์ในสกุลนี้พบในออสเตรเลีย
Argyrops
Argyrops เป็นสกุลของปลาที่อยู่ในวงศ์ปลาจาน
สปีชีส์ในสกุลนี้พบในชายฝั่งมหาสมุทรอินเดียและใกล้ออสเตรเลีย
Bryconidae
Bryconidae เป็นวงศ์ของปลาที่อยู่ในอันดับปลาคาราซิน
Dinematichthyidae
Dinematichthyidae เป็นวงศ์ของปลาที่อยู่ในอันดับ Ophidiiformes
สกุลและสปีชีส์ในวงศ์นี้ ได้แก่:
Mecostethus
Mecostethus เป็นสกุลของตั๊กแตนที่อยู่ในวงศ์ Acrididae
สปีชีส์ในสกุลนี้พบในยุโรป รัสเซียตอนกลาง และญี่ปุ่น
Pentanchidae
Pentanchidae เป็นวงศ์ของปลาฉลามที่อยู่ในอันดับปลาฉลามครีบดำ
สกุลในวงศ์นี้ ได้แก่:
Cryptobatrachidae
Cryptobatrachidae เป็นวงศ์ของอันดับกบที่อยู่ในอันดับ Anura
พระวชิรกิตติบัณฑิต (ทองขาว กิตฺติธโร)
พระวชิรกิตติบัณฑิต (ทองขาว กิตฺติธโร)ดำรงตำแหน่งทางพระสังฆาธิการ เป็นรองเจ้าคณะอำเภออำเภอหนองหงส์ จังหวัดบุรีรัมย์ และเป็นเจ้าอาวาสวัดนายาว อำเภอหนองหงส์ จังหวัดบุรีรัมย์ มีตำแหน่งในสถาบันการศึกษาเป็น กรรมการสภามหาวิทยาลัยมหาจุฬาลงกรณราชวิทยาลัย
Oninia
Oninia เป็นสกุลของอันดับกบที่อยู่ในวงศ์อึ่งอ่าง
สปีชีส์ในสกุลนี้พบในนิวกินี
Morerella
Morerella เป็นสกุลของอันดับกบที่อยู่ในวงศ์ Hyperoliidae
สปีชีส์ในสกุลนี้พบในแอฟริกาตะวันตกตอนกลาง
Ballophilidae
Ballophilidae เป็นวงศ์ของตะขาบที่อยู่ในอันดับ Geophilomorpha และวงศ์ใหญ่ Himantarioidea
สึริตามะ
สึริตามะ  เป็นซีรีส์อนิเมะออริจินอลญี่ปุ่น ผลิตโดยสตูดิโอเอ-1 พิกเจอร์ส กำกับโดยเค็นจิ นากามูระ เขียนบทโดยโทชิยะ โอโนะ ออกอากาศระหว่างเดือนเมษายนถึงมิถุนายน พ.ศ. 2555 ทางผังรายการโนอิตามินะของช่องฟูจิทีวี
อนิเมะเริ่มออกอากาศทางผังรายการโนอิตามินะของช่องฟูจิทีวีตั้งแต่วันที่ 13 เมษายน พ.ศ. 2555 ถึงวันที่ 28 มิถุนายน พ.ศ. 2555 เพลงเปิดชื่อเพลงว่า "สึเรซูเระ โมโนโครม" โดยวง Fujifabric ส่วนเพลงปิดชื่อเพลงว่า "โซระ โมะ โทเบรุ ฮาซุ" โดย sayonara ponytail บริษัทอะนิเพล็กซ์วางจำหน่ายดีวีดี/บลูเรย์ของซีรีส์อนิเมะทั้งหมด 6 แผ่นตั้งแต่วันที่ 27 มิถุนายนถึง 11 พฤศจิกายน พ.ศ. 2555
แอลี โซเฮย์ลี
แอลี โซเฮย์ลี (; พ.ศ. 2439 – 1 พฤษภาคม พ.ศ. 2501) เป็นนายกรัฐมนตรีของอิหร่าน
เกิดที่เมืองแทบรีซ เขาดำรงตำแหน่งนายกรัฐมนตรีในปี พ.ศ. 2485 และเป็นเอกอัครราชทูตประจำสหราชอาณาจักร ในปี พ.ศ. 2496
เขาเคยเรียนที่โรงเรียนเซนต์หลุยส์ในกรุงเตหะราน
การประชุมเตหะรานเกิดขึ้นระหว่างการบริหารของเขา
เขียนไว้ว่าท่านเชี่ยวชาญด้านวิจิตรศิลป์ (ดนตรี, จิตรกรรม) เป็นอย่างดี เขาเสียชีวิตด้วยโรคมะเร็งเมื่ออายุได้ 62 ปีใน ลอนดอน
รายชื่อตัวละครในเดอะลาวด์เฮาส์
ตัวละครในแฟรนไชส์เดอะลาวด์เฮาส์
จังหวัดของอัฟกานิสถาน
สึรุเนะ ชมรมคนยิงธนู
คาร์นิวัลเมจิก
คาร์นิวัลเมจิก คือ สวนสนุกยามค่ำคืนบนเกาะภูเก็ต เป็นสถานที่ท่องเที่ยวแห่งแรกในโลกที่นำวัฒนธรรมงานรื่นเริงของไทยมาเป็นแนวความคิดหลักในการสร้างสรรค์ธีมปาร์คแห่งนี้ เปิดบริการเมื่อวันที่ 20 กันยายน 2565 โดยมีจุดเด่นคือ การนำขบวนพาเหรด “ริเวอร์คาร์นิวัล” อันยิ่งใหญ่ประกอบด้วย รถพาเหรดขนาดยักษ์กว่า 88 ลำ พร้อมเหล่านักแสดงในเครื่องแต่งกายสีสันสดใสมาแสดงในโรงละครขนาดใหญ่ที่จุได้ 2,200 ที่นั่ง ให้บริการอาหารบุฟเฟต์นานาชาติที่จุได้ 3,000 ที่นั่ง มีร้านสินค้าที่ระลึกที่รวมผลิตภัณฑ์จากทั่วทุกภาคของประเทศไทย และอาณาจักรเมืองไฟที่เต็มไปด้วยความสวยงามของแสงไฟ LED หลากสีสันกว่า 40 ล้านดวงกับบรรยากาศรอบทะเลสาปยามค่ำคืน เปิดให้บริการทุกวันจันทร์ พุธ และเสาร์ ตั้งแต่เวลา 17:30 – 23:30 น.
บริษัท คาร์นิวัลเมจิก จำกัด เป็นบริษัทในเครือของ บริษัท ภูเก็ตแฟนตาซี จำกัด (มหาชน) มีสำนักงานใหญ่ตั้งอยู่เลขที่ 999 หมู่ 3 ตำบลกมลา อำเภอกะทู้ จังหวัดภูเก็ต 83150 ก่อตั้งขึ้นเมื่อวันที่ 9 ตุลาคม พ.ศ. 2557 ทุนจดทะเบียน 1,500 ล้านบาท และงบลงทุนก่อสร้าง 6,600 ล้านบาท โดยมี ดร.ผิน คิ้วคชา เป็นประธานกรรมการบริหาร และนายกิตติกร คิ้วคชา เป็นครีเอเตอร์และกรรมการผู้จัดการใหญ่
คาร์นิวัลเมจิกตั้งอยู่บนพื้นที่กว่า 100 ไร่ แบ่งพื้นที่ออกเป็นส่วนต่าง ๆ ดังนี้
คาร์นิวัลฟันแฟร์.
ถนนชอปปิงที่เต็มไปด้วยกิจกรรมสนุกสนานมากมาย เช่น เกมการละเล่นต่าง ๆ เครื่องเล่นสำหรับเด็ก ซุ้มขายของว่าง อาหารทานเล่น ร้านค้าและแผงขายสินค้าสไตล์ตลาดนัดมากมาย
ภัตตาคารเบิร์ดออฟพาราไดซ์.
ภัตตาคารบุฟเฟต์ขนาดใหญ่ ให้บรรยากาศเหมือนรับประทานอาหารในสรวงสวรรค์ รองรับผู้มาเยือนได้ 3,000
โรงละครริเวอร์พาเลส.
โรงละครปรับอากาศขนาดใหญ่พร้อมด้วยระแบบแสง เสียง และเทคนิคพิเศษทันสมัย รองรับอาคันตุกะได้กว่า 2,200 ที่นั่ง และมีหนึ่งในจอแอลอีดีที่ใหญ่ที่สุดที่เคยติดตั้งภายในโรงละคร มีการแสดงพาเหรดชุด “ ริเวอร์คาร์นิวัล” อันยิ่งใหญ่ พบกับขบวนพาเหรดในโรงละครแห่งแรกของโลก
อาณาจักรเมืองไฟ คิงดอมออฟไลต์ส.
พบกับความมหัศจรรย์ของอาณาจักรเมืองไฟ “ คิงดอมออฟไลต์ส ” ที่เต็มไปด้วยมนตร์เสน่ห์จากแสงไฟกว่า 40 ล้านดวง จุดเด่นของ “ คิงดอมออฟไลต์ส ” คือ โซนริเวอร์ออฟไลต์ส ที่มีการนำเหล็กมาดัดเป็นรูปทรงที่สวยงาม เรียกว่า “ ลูมิแนรี่ ” และตกแต่งด้วยไฟแอลอีดี ซึ่งเมื่อนำเหล็กดัดทั้งหมดมาต่อกันจะมีความยาวถึง 50 กิโลเมตร หรือมีความยาวเท่ากับเกาะภูเก็ต
การจัดงานอีเว้นท์.
คาร์นิวัลเมจิกถือเป็นสถานที่สำหรับจัดงานต่างๆ ที่พรั่งพร้อมด้วยสิ่งอำนวยความสะดวกครบครัน ให้เช่าสถานที่สำหรับจัดงานต่างๆ อาทิ โรงละคร ภัตตาคารบุฟเฟต์ ห้องประชุมขนาดใหญ่ เป็นต้น ให้เช่าอุปกรณ์เครื่องใช้ไฟฟ้า และเทคนิคอื่นๆ รับจัดงานเพื่อความบันเทิงทุกประเภท รับออกแบบและจัดการแสดงต่าง ๆ โดยทีมออกแบบสร้างสรรค์ และทีมช่างเทคนิคระดับมืออาชีพ
คาร์นิวัลเมจิก ตั้งอยู่ริมหาดกมลา อำเภอกะทู้ จังหวัดภูเก็ต ใช้เวลาในการเดินทางมายังคาร์นิวัลเมจิก ดังนี้
เว็ปไซด์คาร์นิวัลเมจิก
ภาษามลายูรีเยา
ภาษามลายูรีเยา ( / ) เป็นวิธภาษาของภาษามลายูในจังหวัดรีเยาของประเทศอินโดนีเซีย
ภาษาถิ่น.
ภาษามลายูรีเยามีภาษาถิ่นหลัก 5 ภาษา ได้แก่:
กีฬายกน้ำหนักในโอลิมปิกฤดูร้อน 2024
กีฬายกน้ำหนักในโอลิมปิกฤดูร้อน 2024 ที่กรุงปารีส ประเทศฝรั่งเศส มีกำหนดจะจัดขึ้นตั้งแต่วันที่ 7 ถึง 11 สิงหาคม ค.ศ. 2024 ที่ ปารีส เอ็กซ์โป ปอร์ต เดอ แวร์ซายส์ มีการเปลี่ยนแปลงที่สำคัญหลายอย่างในการแข่งขันกีฬายกน้ำหนักสำหรับปารีส 2024 เนื่องจากจำนวนรุ่นน้ำหนักถูกตัดจาก 14 รุ่นในโตเกียวเหลือ 10 รุ่น นอกจากนี้ นักยกน้ำหนักมีจำนวนทั้งหมด 120 คน โดยแบ่งเป็นชายและหญิงเท่า ๆ กัน จะแข่งขันกันในแต่ละรุ่นน้ำหนักทั้ง 10 รุ่น ซึ่งลดลงอย่างมากจากรายชื่อทั้งหมด 196 คนในการแข่งขันครั้งก่อนหน้า
กีฬายกน้ำหนักในโอลิมปิกฤดูร้อน 2024 – รอบคัดเลือก
การแข่งขันรอบคัดเลือกสำหรับ กีฬายกน้ำหนักในโอลิมปิกฤดูร้อน 2024 การแข่งขันในครั้งนี้ประกอบด้วยนักยกน้ำหนักทั้งหมด 120 คนที่มาจากประเทศต่าง ๆ แต่ละประเทศได้รับอนุญาตให้ส่งนักยกน้ำหนักเข้าร่วมแข่งขันได้สูงสุด 3 คนต่อเพศสำหรับแต่ละประเภทน้ำหนัก
กีฬากรีฑาในโอลิมปิกฤดูร้อน 2024
กีฬากรีฑาในโอลิมปิกฤดูร้อน 2024 ที่กรุงปารีส ประเทศฝรั่งเศส มีกำหนดจะจัดในช่วงสิบวันที่สนาม 2 แห่งที่แตกต่างกัน ได้แก่ (ปงต์ เดียน่า สำหรับการวิ่งมาราธอน และการแข่งขันเดิน และ สตาดเดอฟร็องส์ สำหรับการแข่งขันรายการลู่และลาน) ตั้งแต่วันที่ 1 ถึง 11 สิงหาคม ค.ศ. 2024 โดยมีการแข่งขันชิงเหรียญทั้งหมด 48 รายการในสามกลุ่มที่แตกต่างกัน ได้แก่ ลู่และลาน, การวิ่งบนถนน และ การแข่งเดิน
เช่นเดียวกับการแข่งขันก่อนหน้านี้ การแข่งขันจะประกอบด้วยรายการชิงเหรียญสำหรับชายและหญิงในจำนวนที่เท่ากัน โดยจะมีการเปลี่ยนแปลงเล็กน้อยในการจัดรายการ การแข่งขันเดินประเภททีมผสมในระยะทาง 35 กิโลเมตรจะแข่งขันเป็นครั้งแรกในการแข่งขันครั้งนี้ แทนที่การแข่งขันเดิน 50 กิโลเมตรของผู้ชายเพื่อความเท่าเทียมทางเพศ
แกงปีศาจ
แกงปีศาจ  หรือ แกงเดอบัล (; กริซตัง: Cari Debal) บ้างเรียก อายัมเซอตัน  เป็นอาหารของชาวยูเรเชียในเอเชียตะวันออกเฉียงใต้ พบได้ในกลุ่มชาวกริซตังในรัฐมะละกา ประเทศมาเลเซีย ชาวอินโดในประเทศอินโดนีเซีย และประชากรลูกครึ่งอินโด-ดัตช์พลัดถิ่น โดยอาหารชนิดนี้จะทำขึ้นในช่วงหนึ่งหรือสองวันหลังวันคริสตสมภพ หรือในโอกาสสำคัญอื่น ๆ
แกงปีศาจมาต้นกำเนิดจากแกงวินดาลูของชาวกัวในประเทศอินเดีย ซึ่งอดีตบริเวณดังกล่าวก็เป็นอาณานิคมของโปรตุเกสเช่นกัน โดยอาหารทั้งสองชนิดนี้ต่างมีน้ำส้มสายชูเป็นส่วนประกอบหลักเช่นเดียวกันซึ่งสืบทอดจากธรรมเนียมการทำอาหารของโปรตุเกส ถือเป็นอาหารลูกผสมที่รับเอาอิทธิพลพื้นถิ่นเอเชียอาคเนย์มาผสมกับอาหารตะวันตกของเจ้าอาณานิคมโปรตุเกส
แกงปีศาจมีวัตถุดิบ ได้แก่ เนื้อไก่, น้ำส้มสายชู, เมล็ดมัสตาร์ด, ถั่วเทียน, พริก, กระเทียม, ตะไคร้, ข่า, มันฝรั่ง, ขิง, หอมแดง, ผงขมิ้น, น้ำมันพืช เบื้องต้นนำพริก กระเทียม ตะไคร้ ข่า และถั่วเทียนมาตำเป็นพริกแกงเสียก่อน จากนั้นจึงตั้งกระทะเจียวหอมแดง ขิงฝอย และเมล็ดมัสตาร์ด เมื่อหอมดีแล้วจึงใส่พริกแกงที่ตำละเอียดแล้วลงไป จากนั้นใส่ผงขมิ้น พริกป่น น้ำตาล และเกลือเพื่อแต่งรส จากนั้นจึงใส่เนื้อไก่ และมันฝรั่งลงไป ก่อนแต่งรสด้วยน้ำส้มสายชูอีกครั้ง รอจนเนื้อไก่และมันฝรั่งสุกเป็นอันเสร็จ
ทั้งนี้ชื่อแกงปีศาจมาจากคำว่า "Debal" แปลว่าของเหลือ เพราะเป็นของที่เหลือจากมื้ออาหารในวันคริสตสมภพนั่นเอง ปัจจุบันแกงนี้ไม่ได้ทำจากของเหลืออีกต่อไป และกลายเป็นหนึงในรายการอาหารประจำบ้านของชาวยูเรเชีย ส่วนชื่อ "Debal" นั้นพ้องเสียงกับคำว่า "Devil" ซึ่งแปลว่าปีศาจ ด้วยเปรียบเปรยถึงความเผ็ดของแกง จึงมีผู้เรียกอาหารนี้เป็นภาษาอังกฤษว่าแกงปีศาจ (Devil's curry)
นบีอิดรีส
นบีนูห์
นบีอาดัม
นางฮาญัร
อิบนุ กะษีร
อิสหาก
จาฆกาจโวร์
คาชคาร์
ซูกูฮ์
พระครูวินัยธรนิรวัชช์ โชติวโร
พระเทพมงคลวัชราจารย์ (เหลือง ฉนฺทาคโม)
พระศรีปริยัติธาดา (ทองสา ฐานิสฺสโร)
พระธรรมราชานุวัตร (สุทัศน์ วรทสฺสี)
Ending Theme (เพลงต้นฉบับจาก Create Music Produtions)
ขนมปังเมลอน
ขนมปังเมลอน หรือ เมลอนปัง  เป็น ขนมปังหวานชนิดหนึ่งที่มีต้นกำเนิดและเป็นที่นิยมในประเทศญี่ปุ่น เช่นเดียวกับในไต้หวันและจีน
ขนมปังเมลอนทำจากแป้งโดเนื้อหนาที่หุ้มด้วยแป้งคุกกี้โดกรอบบาง ๆ มีรูปร่างคล้ายกับผลไม้จำพวกเมลอน เช่น แคนตาลูป โดยทั่วไปขนมปังเมอลนไม่ได้แต่งรสเมลอน แต่เมื่อไม่นานมานี้ผู้ผลิตนิยมเพิ่มรสเมลอนให้กับขนมปังเมลอน
ขนมปังมีรูปแบบที่หลากหลากหลาย เช่น แบบที่มีช็อคโกแลตชิพเล็กน้อยระหว่างชั้นคุกกี้กับชั้นแป้งโดเนื้อหนา และแบบที่ไม่ใช่รสเมลอนที่ปรุงรสด้วยคาราเมล น้ำเชื่อมเมเปิล ช็อคโกแลต หรือรสชาติอื่น ๆ บางครั้งก็มีน้ำเชื่อม วิปครีม ครีมแต่งกลิ่น หรือคัสตาร์ดเป็นไส้ใน ในกรณีที่เป็นรูปแบบดังกล่าว ชื่ออาจตัดคำว่า "เมลอน" ออก แทนที่ด้วยชื่อของส่วนผสม (เช่น "ขนมปังเมเปิล" หรือ "เมเปิลปัง" สำหรับขนมปังรสน้ำเชื่อมเมเปิล) หรืออาจคงคำว่า "เมลอน" ไว้แม้ไม่มีรสเมลอน (เช่น "ขนมปังเมลอนช็อกโกแลต" หรือ "ช็อกโกแลตเมลอนปัง")
ชื่อ "ขนมปังเมลอน" หรือ "เมลอนปัง" นี้มีศัพทมูลมาจากสองภาษา เนื่องจากคำว่า "เมลอน" (melon) เป็นคำยืมจากภาษาอังกฤษ ขณะที่ "ปัง" (pan) มาจากคำในภาษาโปรตุเกสที่มีความหมายว่าขนมปัง
ในบางส่วนของภูมิภาคคันไซ ชูโงกุ และชิโกกุ มีขนมปังเมลอนในรูปแบบที่มีลายเส้นบนขนมปังคล้ายการแผ่รังสีเรียกว่า "ซันไรส์"  แปลว่า "อาทิตย์ขึ้น" และชาวภูมิภาคเหล่านี้จำนวนมากก็เรียกขนมปังเมลอนที่มีลายเส้นตัดกันว่า "ซันไรส์" เช่นกัน
ขนมปังเมลอนและขนมปังสับปะรดจากฮ่องกงมีความคล้ายคลึงกันมาก เมื่อเปรียบเทียบกันแล้ว ขนมปังเมลอนของญี่ปุ่นจะมีน้ำหนักและรสชาติที่เบากว่า แห้งกว่าเล็กน้อย และมีชั้นนอกที่แน่นกว่า (รวมถึงคุกกี้กรอบด้านบน) ซึ่งป้องกันการหลุดล่อน แตกต่างจากขนมปังสับปะรดของฮ่องกงที่เปลือกคุกกี้ด้านบนมักจะหลุดล่อนได้ง่าย ขนมปังสับปะรดของฮ่องกงมีความชุ่มกว่า และโดยทั่วไปจะนุ่มทั้งด้านนอกและด้านใน พร้อมรสเนยที่เข้มข้นกว่า
หลังสงครามโลกครั้งที่ 1 โอกูระ คิฮาจิโรได้นำช่างทำขนมปังชาวอาร์เมเนีย ชื่อ Hovhannes Ghevenian หรือที่รู้จักในชื่อ Ivan Sagoyan มาที่กรุงโตเกียว Sagoyan ทำงานที่โรงแรมอิมพีเรียลในกรุงโตเกียวและคิดค้นขนมปังเมลอนขึ้น
ไข่ตุ๋น
ไข่ตุ๋น อาจหมายถึง:
เล้งแซ่บ
เล้งแซ่บ หรือ เล้งต้มแซ่บ เป็นอาหารไทยประเภทต้มแซ่บ โดยใช้ส่วนที่เรียกว่า "เอียเล้ง" คือกระดูกสันหลังของหมู ที่เลาะเนื้อส่วนเต็ม ๆ ออกไป เหลือเพียงเนื้อติดกระดูกบ้างเล็กน้อย นำมาเคี่ยว ปรุงรสด้วยน้ำมะนาว น้ำปลา และพริกขี้หนูจำนวนมาก (โดยมากใช้พริกขี้หนูสีเขียว) จากนั้นโรยผักชีก่อนเสิร์ฟ
แต่เดิมเอียเล้งเป็นเพียงส่วนประกอบหนึ่งของน้ำก๋วยเตี๋ยวเท่านั้น ร้านก๋วยเตี๋ยวจะนำกระดูกส่วนนี้มาต้มเพื่อให้น้ำก๋วยเตี๋ยวมีรสชาติหวาน หอม และกลมกล่อม พอขายก๋วยเตี๋ยวหมดในแต่ละวันก็จะทิ้งกระดูกส่วนนี้ไป ภายหลังมีผู้นำมาขายเป็นเล้งแซ่บ จึงตัดคำว่า "เอียเล้ง" ให้สั้นลงเหลือเพียง "เล้ง" บ้างสันนิษฐานว่าอาหารจานนี้อาจประยุกต์มาจากอาหารที่เรียกว่า "ขาไก่ซุปเปอร์" ซึ่งแพร่หลายตามร้านข้าวต้มในกรุงเทพมหานครมาไม่ต่ำกว่า 4–5 ทศวรรษก่อนจะมีเล้งแซ่บ